Süvakosmose sidevõrk
Süvakosmose sidevõrk (DSN) on NASA sidevõrk, mida kasutatakse sidepidamiseks süvakosmoses paiknevate NASA ja teiste agentuuride kosmoseaparaatidega. Sidevõrku juhib NASA nimel JPL ning selle juhtimiskeskus asub USA California osariigis Pasadenas. DSN koosneb kolmest rajatisest, mis asuvad Ameerika Ühendriikides, Hispaanias ja Austraalias. Selline antennide paigutus võimaldab sidevõrgul pidevalt kosmoseaparaatidega suhelda, sest seda ei mõjuta Maa pöörlemine. Igas rajatises on vähemalt neli antenni, millest väikseima diameeter on 34 m on suurima oma 70 m. DSNi antenne kasutatakse peale kosmoseaparaatidega sidepidamise ka raadioastronoomias.